CELEX: 22004D0182
Language: sl
Date: 2004-12-16 00:00:00
Title: Sklep Skupnega odbora EGP št. 182/2004 z dne 16. decembra 2004 o spremembi Protokola 31 k Sporazumu EGP o sodelovanju na specifičnih področjih zunaj štirih svoboščin

26.5.2005   
            
            
               SL
            
            
               Uradni list Evropske unije
            
            
               L 133/46
            
         
      SKLEP SKUPNEGA ODBORA EGP
   
   št. 182/2004
   z dne 16. decembra 2004
   o spremembi Protokola 31 k Sporazumu EGP o sodelovanju na specifičnih področjih zunaj štirih svoboščin
   SKUPNI ODBOR EGP JE —
   ob upoštevanju Sporazuma o Evropskem gospodarskem prostoru, kakor ga spreminja Protokol o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti členov 86 in 98 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 115/2004 z dne 6. avgusta 2004 (1).
            
         
               (2)
            
            
               Sodelovanje pogodbenic Sporazuma je primerno razširiti, da se vključi Sklep Evropskega parlamenta in Sveta št. 791/2004/ES z dne 21. aprila 2004 o akcijskem programu Skupnosti za spodbujanje ustanov, ki so aktivne na evropski ravni ter podpirajo posebne dejavnosti na področju izobraževanja in usposabljanja (2).
            
         
               (3)
            
            
               Protokol 31 k Sporazumu je zato treba spremeniti tako, da se omogoči začetek tega razširjenega sodelovanja 1. januarja 2005 —
            
         SKLENIL:
   Člen 1
   Člen 4 Protokola 31 k Sporazumu se spremeni:
   
               1.
            
            
               V uvodnem stavku odstavka 2h se beseda „program“ nadomesti s „programi“.
            
         
               2.
            
            
               V odstavku 2h se doda naslednja alinea:
               
                           „—
                        
                        
                           
                              32004 D 0791: Sklep Evropskega parlamenta in Sveta št. 791/2004/ES z dne 21. aprila 2004 o akcijskem programu Skupnosti za spodbujanje ustanov, ki so aktivne na evropski ravni ter podpirajo posebne dejavnosti na področju izobraževanja in usposabljanja (UL L 138, 30.4.2004, str. 31).
                        
                     Za namene tega sporazuma se določbe sklepa berejo z naslednjo prilagoditvijo:
               Države Efte sodelujejo v ukrepih 2, 3A, 3B in 3C programa.“
            
         Člen 2
   Ta sklep začne veljati dan po zadnjem uradnem obvestilu Skupnemu odboru EGP v skladu s členom 103(1) Sporazuma (3).
   Uporablja se od 1. januarja 2005.
   Člen 3
   Ta sklep se objavi v sklopu EGP in v Dopolnilu EGP Uradnega lista Evropske unije.
   
      V Bruslju, 16. decembra 2004
      
         
            Za Skupni odbor EGP
         
         
            Predsednik
         
         Kjartan JÓHANSSON
         
      
   
   
      (1)  UL  64, 10.3.2005, str. 1.
   
      (2)  UL L 138, 30.4.2004, str. 31.
   
      (3)  Navedena ni nobena ustavna zahteva.